יהודה לייב קארלבורג

יהודה לייב קארלבורג (ה'תקכ"ה או ה'תקכ"ו, 1765, קארלסבורג – כ"א בשבט ה'תקצ"ה, 20 בפברואר 1835, קרפלד) היה רב גרמני בבון ובקרפלד.

 ביוגרפיה 
נולד ב-1765 לרב מרדכי ואסתר קארלבורג. למד אצל רבי מאיר ברבי בפרשבורג ואצל רבי נתן אדלר בפרנקפורט. כמו כן למד גם בישיבות בפראג (בסוף ימיו של רבי יחזקאל לנדא) ובברלין.

משנת 1793 עבד כמלמד פרטי בבון.

למד בבון לטינית ויוונית ועסק בפילוסופיה ובבלשנות בשפה הערבית, הכלדית והסורית.

בשנת 1803 מונה לרב שני בבון, כנראה לצד רבי שמחה בונים כהנא רפפורט, רבה של העיר דאז. בבון הוא הקים גם ישיבה. בשנת 1806, כשזימן נפוליאון בונפרטה את "אספת נכבדי היהודים", חשש מתוצאותיה וערך תפילות ותעניות בשל כך. מאוחר יותר, הוזמן לסנהדרין הגדולה בפריז, אך לא היה יכול להשתתף בגלל מחלת עיניים שהייתה לו. מאוחר יותר התעוור בעין אחת.

ב-9 במרץ 1809 (ה'תקס"ט) נבחר לרב הראשי של קרפלד, וכראש הקונסיסטוריה המחוזית.

ב-1834 פעל נגד הרב יוסף פרידלנדר שביטל את יום טוב שני של גלויות והוציא כנגדו את הקונטרס "אגרת מלחמת חובה".

כיהן כרב הראשי של קרפלד במשך 25 שנה עד פטירתו בכ"א בשבט ה'תקצ"ה (1835).

 לקריאה נוספת 
 CARLBURG, Löb. בתוך: מייקל ברוק ויוליוס קרליבך (עורכים), בעריכת קרסטן וילק: Biographisches Handbuch der Rabbiner. חלק 1: Die Rabbiner der Emanzipationszeit in den deutschen, böhmischen und großpolnischen Ländern 1781-1871. K·G·Saur, מינכן 2004, עמ' 219 f.
 נתן רפאל אויערבך, "הגאון ר' יהודה ליב קארלבורג זצ"ל", שמרי משמרת הקדש, הוצאת פלדהיים תש"ע, עמ' 735–752.

 קישורים חיצוניים 
 (הספדים שנשא על הרב יהודה לייב שייאר)
Oberrabbiner Löb Carlburg 
 Der erste Oberrabbiner, בתוך: Westdeutsche Zeitung  26 במאי 2009 
 מצבתו במאגר האפיגרפי של מכון שטיינהיים
 Wissenschaftliche Zeitschrift für jüdische Theologie, כרך 1, עמוד 264 


 הערות שוליים 

קטגוריה:רבנים גרמנים
קטגוריה:תלמידי רבי נתן אדלר
קטגוריה:גרמנים שנולדו ב-1765
קטגוריה:גרמנים שנפטרו ב-1835